b'\n_START_ARTICLE_\nMagkapatid na Wright\n_START_PARAGRAPH_\nAng magkapatid na Wright, na sina Orville (Agosto 19, 1871 \xe2\x80\x93 Enero 30, 1948) at Wilbur (Abril 16, 1867 \xe2\x80\x93 Mayo 30 1912), ay dalawang Amerikano na pangkalahatang pinupuri sa kauna-unahang matagumpay na paggawa ng eroplano at paggawa ng unang kontrolado, may panggatong at napapanatiling paglipad na mas mabigat kaysa hangin noong Disyembre 17, 1903. Dahil dito, tinagurian silang mga Amerikanong tagapagsimula o piyonero ng abyasyon. Nagsimula ang kanilang gawain na pang-abyasyon mula sa pag-ieksperimento na gumagamit ng mga saranggola at mga glider (mga panalimbay) hanggang ssa pagpipiloto ng unang magatagumpay na pagpapalipad ng eroplanong pinapaandar ng gas. Sa paglaon ay itinatag nila ang American Wright Company upang magmanupaktura ng mga eroplano.'